Regler:

1) Bestilte lokaler som ikke benyttes skal det betales leie for dersom lokalet ikke er avbestilt

1 uke i forveien. Avbestilling må skje skriftlig. Vedlagt slipp kan brukes.

2) Leietaker er ansvarlig for at de forlater bygget/uteområdet i den stand det var da de tok det i bruk.

3) Leietaker må senest avslutte arrangementet kl. 24.00 på hverdager, og kl. 02.00 i

helgene. NB! Det må vises spesielle hensyn til naboer etter kl. 23.00. Spesielt gjøres oppmerksom på støy gjennom åpne vinduer, ved ytterdører m.v. I storesal og lillesal i 2. etg., er vinduene låst og skal ikke åpnes. Det er ventilasjonsanlegg i etasjen.

Det er forbudt å nyte alkohol utendørs/på offentlig sted.

4) Det er kun tillatt å benytte toalettene som tilhører den etasje som avtalen gjelder.

5) Oppvask skal ryddes og skylles (se ordensregler på kjøkkenet). Leietaker skal ikke vaske opp. Maskinen er låst og skal kun brukes av rengjøringspersonalet.

6) Bord og stoler må tørkes av før de ryddes tilbake til der de ble hentet.

7) Renholdet vil bli utført i tidsrommet før kl. 11.00.

8) Ødeleggelser som skyldes uaktsomhet og som ikke omfattes av forsikringsordningen må erstattes av leietaker.

9) Konsertflygelet i Risør rådhus skal kun benyttes til konserter, og skal ikke flyttes eller benyttes til annen type arrangementer. Leietakere kan benytte pianoet. Kultursjefen avgjør i tvilstilfeller bruk av flygelet, etter nærmere retningslinjer. Utgifter til stemming av flygel, belastes leietaker.

10) Eventuell søknad om skjenkebevilling sendes Risør kommune. Privatpersoner kan uten bevilling skjenke alkohol i sluttet selskap, dersom dette skjer uten vederlag, jfr. alkohollovens § 8-9, 4. ledd.

 Ungdom under 18/20 år skal ikke delta i servering av alkohol.

11) Nøkkel til Risør rådhus hentes på Kommunehuset, Furumoveien 1, i åpningstiden mellom kl. 11.00 – 15.00. Ved leie på virkedager hentes nøkkel samme dag. Ved leie i helg/høytider, hentes nøkkel nærmeste virkedag før leiedato. Leieforholdet starter likevel ved leietidspunkt.

12) Tilbakelevering av nøkkel skal skje før kl. 11.00 dagen etter leiedato. Nøkkel kan evt. leveres i egen dørluke til venstre ved inngangen til Kommunehuset.

13) Leietaker som ikke holder seg innenfor regelverket, eller som ikke retter seg etter påbud fra vaktmester/utleiers representant, kan bli nektet å leie lokalet for kortere eller lengre tid. Enhetsleder for teknisk drift og eiendom har fullmakt til å avslå utleie på bakgrunn av tidligere erfaringer og i tvilstilfeller.

14) Ekstraordinære utgifter i forbindelse med renhold, opprydding og evt. skadeverk, vil bli fakturert leietaker.

15) Leietaker plikter å orientere seg om branninstruks. Instruks henger ved branntavle i ytre gang ved hovedinngangen.

Undertegnede aksepterer de ovenfor nevnte leievilkår.